มีอะไรกับแฟนตอนต้อนเดือนแต่ไม่ได้ป้องกัน หลั่งนอก แล้วเมื่อเมื่อเดือนก่อนกินยาปรับฮอร์โมน พอดีเม็นไม่มาเลยไม่ได้ทานยาคุมแบบรายเดือน เมื่อเช้าไปซื้อที่ตรวจครรภ์มาตรวจปรากฏว่าขึ้นสองขีดค่ะ อยากทราบว่าถ้าไม่ได้ท้อง แต่กินยาปรับฮอร์โมนมีส่วนทำให้ผลตรวจขึ้นสองขีดไหมคะ
สวัสดีค่ะ จิราาการมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดการมีเพศสัมพันธ์ไม่ป้องกันและหลั่งนอกจึงทำให้มีโอกาสตั้งครรภ์ได้ ไม่แน่ใจว่ายาคุมรายเดือนกับยาปรับฮอร์โมนคือกินหลังมีเพศสัมพันธ์ไปแล้วหรือไม่ ถ้าใช่ การมีเพศสัมพันธ์ไปแล้ว ยาใดๆที่กินตามเข้าไปจะไม่ได้ช่วยป้องกันการตั้งครรภ์ส่วนยาปรับฮอร์โมน คงต้องทราบชื่อและส่วนประกอบที่แน่นอน แต่โดยทั่วไป ไม่ได้มียาใดที่ทำให้ตรวจครรภ์ขึ้น 2 ขีดโดยไม่ได้ตั้งครรภ์จริงๆได้ เพราะชุดตรวจครรภ์นั้นใช้หลักการตรวจจับฮอร์โมนซึ่งสร้างจากรกที่ไม่น่าจะอยู่ในยาปรับฮอร์โมนเพศหญิง (คือเป็นฮอร์โมนคนละตัวกัน) อยู่แล้ว ถ้าไม่แน่ใจ ควรไปยืนยันผลตรวจครรภ์ที่รพ.อีกครั้ง